

REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj: 337-1309/23

11. jul 2023. godine

B e o g r a d

 U skladu sa članom 8. Zakona o zaključivanju i izvršavanju međunarodnih ugovora („Službeni glasnik RS“, broj 32/13) i članom 54. Poslovnika Narodne skupštine („Službeni glasnik RS“, broj 20/12 – prečišćen tekst), a u vezi sa dopisom Vlade Republike Srbije 05 Broj: 337-5958/2023 od 7. jula 2023. godine,

 Odbor za privredu, regionalni razvoj, trgovinu, turizam i energetiku, na sednici održanoj 11. jula 2023. godine, doneo je sledeću

O D L U K U

1. Daje se saglasnost Vladi Republike Srbije za privremenu primenu Osnove za zaključivanje Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije i teksta Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije, do stupanja Sporazuma na snagu.
2. Ovu Odluku dostaviti Vladi Republike Srbije, na dalju nadležnost.
3. Ovu Odluku dostaviti predsedniku Narodne skupštine, radi informisanja.

PREDSEDNIK

mr Dejan Radenković

O b r a z l o ž e nj e

 Dopisom 05 Broj: 337-5958/2023 Vlada Republike Srbije je 7. jula 2023. godine dostavila Odboru Narodne skupštine za privredu, regionalni razvoj, trgovinu, turizam i energetiku Osnovu za zaključivanje Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije i tekst Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije, radi davanja saglasnosti za privremenu primenu do stupanja Sporazuma na snagu, u skladu sa članom 8. stav 1. Zakona o zaključivanju i izvršavanju međunarodnih ugovora.

 Članom 8. stav 1. Zakona o zaključivanju i izvršavanju međunarodnih ugovora propisano je da Vlada, izuzetno, po dobijanju saglasnosti nadležnog odbora Narodne skupštine, može ovlastiti delegaciju Republike Srbije da prihvati da se međunarodni ugovor koji se potvrđuje, u celini, ili pojedine njegove odredbe, mogu privremeno primenjivati do njegovog stupanja na snagu, kao i da postupak potvrđivanja ovog međunarodnog ugovora mora biti pokretnut u roku od 30 dana od datuma njegovog potpisivanja.

 Nakon razmatranja predloga Vlade, Odbor za privredu, regionalni razvoj, trgovinu, turizam i energetiku, zaključio je da postoje razlozi za privremenu primenu Osnove za zaključivanje Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije i teksta Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije, do stupanja na snagu.

 U skladu sa navedenim, Odbor za privredu, regionalni razvoj, trgovinu, turizam i energetiku, odlučio je da da saglasnost Vladi da se Osnova za zaključivanje Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije i tekst Sporazuma između Evropske unije, s jedne strane, i Republike Srbije, s druge strane, o učešću Republike Srbije u Programu jedinstvenog tržišta Evropske unije, privremeno primenjuje do stupanja na snagu.